text: Ældre Sagen får sønderjysk næstformand
  28 november 2012 kl. 13.15
  Ebbe Johansen fra Gråsten er blevet valgt som ny næstformand i Ældre Sagen. Foreningen tæller 623.000 medlemmer og 13.200 frivillige.
  Valget om formandsposten i Ældre Sagen er nu afgjort. Ældre Sagens delegerede på årsmødet i Nyborg har peget på nuværende næstformand Søren Rand som den nye landsformand.
  Ebbe Johansen er uddannet civilingeniør og har siden 2009 været både lokalformand for Ældre Sagen i Gråsten samt medlem af landsbestyrelsen.
  I Ældre Sagen vil han bl.a. arbejde for udbygning af IT-tilbud til gavn for medlemmerne.
  